**สตาเดีย** (อังกฤษ: Stadia) คือระบบเกมที่เล่นผ่านเกมคลาวด์ พัฒนาโดยกูเกิล ไม่มีเครื่องเล่นเกมเฉพาะ โดยผู้เล่นจะเล่นผ่านเซิฟเวอร์ของกูเกิลโดยตรง ระบบเกมเป็นที่รู้จักในระหว่างการพัฒนาในชื่อ**โปรเจ็กต์สตรีม** บริการนี้เปิดตัวผ่านเบต้าแบบปิดในเดือนตุลาคม พ.ศ. 2561 และเปิดตัวต่อสาธารณะในเดือนพฤศจิกายน พ.ศ. 2562 บริการนี้มีไว้เพื่อแข่งขันกับการสตรีมบนคลาวด์อย่างเพลย์สเตชันพลัสของโซนี่, จีฟอร์ซนาวของอินวิเดีย, ลูนาของแอมะซอน และเอกซ์บอกซ์คลาวด์เกมมิงของไมโครซอฟท์ ในช่วงแรก สตาเดียได้รับกระแสตอบรับผสมกันจากนักวิจารณ์ โดยคำวิจารณ์ส่วนใหญ่มุ่งไปที่คลังเกมที่มีอยู่อย่างจำกัดและการขาดฟีเจอร์ที่สัญญาไว้ ในตอนแรก กูเกิลตั้งใจที่จะพัฒนาเกมภายในองค์กรนอกเหนือจากการโฮสต์เกมที่ผลิตโดยบริษัทบุคคลที่สาม แต่ยกเลิกแผนนี้ในเดือนกุมภาพันธ์ พ.ศ. 2564 และปิดสตูดิโอ บริการยังคงขายเกมของบริษัทบุคคลที่สามต่อไป และกูเกิลได้นำเสนอเทคโนโลยีการสตรีมเกมเป็นผลิตภัณฑ์ไวท์เลเบล กูเกิลประกาศในเดือนกันยายน พ.ศ. 2565 ว่าจะปิดสตาเดีย บริการยุติการให้บริการอย่างถาวรในวันที่ 18 มกราคม พ.ศ. 2566 เวลา 23:59 น. ตามเวลาแปซิฟิก

สตาเดียสามารถเข้าถึงได้ผ่านอุปกรณ์โครมแคสอัลตราและแอนดรอยด์ทีวีบนคอมพิวเตอร์ส่วนบุคคลผ่านเว็บเบราว์เซอร์กูเกิลโครม และเบราว์เซอร์อื่น ๆ ที่ใช้ โครเมียม, โครมบุ๊ค และแท็บเล็ตที่ใช้โครมโอเอส และแอปมือถือสตาเดียบนอุปกรณ์แอนดรอยด์ที่รองรับ ตราบเท่าที่เวอร์ชันล่าสุดของเบราว์เซอร์โครมและแอปสตาเดียเวอร์ชันล่าสุดได้รับการติดตั้งแล้ว นอกจากนี้ยังมีโหมดทดลองที่รองรับอุปกรณ์แอนดรอยด์ทั้งหมดที่สามารถติดตั้งแอปมือถือสตาเดียได้ ในเดือนธันวาคม พ.ศ. 2563 กูเกิลได้เปิดตัวเว็บแอปพลิเคชันแบบโปรเกรสซีฟบนเบราว์เซอร์ไอโอเอสสำหรับสตาเดียทำให้สามารถเล่นเกมในเบราว์เซอร์ซาฟารีได้

สตาเดียสามารถสตรีมวิดีโอเกมไปยังผู้เล่นจากศูนย์ข้อมูลจำนวนมากของบริษัทที่ความละเอียดสูงสุด 4K และ 60 เฟรมต่อวินาที พร้อมรองรับวิดีโอช่วงไดนามิกสูง (HDR) ให้ตัวเลือกในการซื้อเกมจากร้านค้าพร้อมกับเกมที่เล่นฟรีให้เลือกมากมาย แม้ว่าบริการพื้นฐานจะให้บริการฟรีและอนุญาตให้ผู้ใช้สตรีมด้วยความละเอียดสูงสุดที่ 1080p การสมัครสมาชิกรายเดือนของสตาเดียโปรอนุญาตให้ผู้ใช้สตรีมความละเอียดสูงสุดที่ 4K, เสียงเซอร์ราวด์ 5.1, HDR และเสนอคอลเลกชั่นเกมฟรีที่เพิ่มขึ้นเรื่อย ๆ ซึ่งเมื่อกดรับแล้วจะยังคงอยู่ในห้องสมุดของผู้ใช้ทุกครั้งที่มีการสมัครสมาชิกรายเดือน ทั้งสองระดับช่วยให้ผู้ใช้สามารถเล่นเกมออนไลน์แบบผู้เล่นหลายคนได้โดยไม่มีค่าใช้จ่ายเพิ่มเติม สตาเดียถูกรวมเข้ากับยูทูบและฟีเจอร์ "การแชร์สถานะ" ทำให้ผู้เล่นสามารถเปิดเกมที่รองรับจากสถานะการบันทึกที่แบ่งปันโดยผู้เล่นอื่นผ่านลิงก์ถาวร บริการนี้รองรับคอนโทรลเลอร์เกมสตาเดียที่เป็นกรรมสิทธิ์ของกูเกิลรวมถึงคอนโทรลเลอร์ที่ไม่ใช่ของสตาเดียต่าง ๆ ผ่านการเชื่อมต่อยูเอสบีและบลูทูธ

คุณสมบัติ
---------

สตาเดียคือระบบเกมที่มีฐานอยู่บนเซิฟเวอร์ของกูเกิล และไม่จำเป็นต้องมีอุปกรณ์เสริมใด ๆ เพียงแค่อุปกรณ์นั้นมีอินเทอร์เน็ตและรองรับกูเกิล โครมเท่านั้น   
สตาเดียสามารถทำงานได้ดีในการถ่ายทอดสดการเล่นเกมผ่านยูทูป ตามที่ ฟิลล์ แฮริสัน ของกูเกิลได้กล่าวถึงชื่อของ"Stadia" ว่าชื่อนี้คือชื่อพหูพจน์ของคำว่า "Stadium" (สนามกีฬา) เพื่อสะท้อนให้เห็นว่ามันจะเป็นแหล่งรวมความบันเทิง โดยที่ผู้ชมสามารถเลือกที่จะนั่งดูหรือมีส่วนร่วมไปกับเกมก็ได้

ด้วยการที่กูเกิลมีศูนย์เก็บข้อมูลกระจายตัวอยู่มากมายหลายพันที่ทั่วโลก ทางบริษัทจึงเชื่อว่าสตาเดียจะอยู่ในลำดับที่ดีกว่าสำหรับการเล่นเกมบนคลาวด์เมื่อเทียบกับบริการอื่น ๆ ที่ผ่านมา เช่น OnLive, PlayStation Now และ Gaikai เนื่องจากผู้เล่นส่วนใหญ่จะอยู่ใกล้กับสถานที่ตั้งของศูนย์ข้อมูลมากกว่าบริการเหล่านี้ สตาเดีย รองรับการถ่ายทอดสดเกมในระบบHDR โดยมีความเร็วภาพที่ 60 เฟรมเรทด้วยความคมชัดแบบ4K และในอนาคตอาจมีความเร็วภาพถึง 120 เฟรมเรท และรองรับความคมชัดระดับ8K เมื่อสมัครบริการแล้วผู้เล่นสามารถเริ่มเกมได้โดยไม่ต้องดาวน์โหลดเนื้อหาใหม่ไปยังอุปกรณ์ส่วนตัว ผู้เล่นสามารถบันทึกการเล่นหรือถ่ายทอดสดการเล่นของพวกเขาได้ในยูทูป ผู้ชมการถ่ายทอดสดดังกล่าวที่สมัครใช้บริการสามารถเปิดเกมโดยตรงจากสตรีมด้วยสถานะการบันทึกเดียวกับที่พวกเขาดู กูเกิลได้พัฒนาคอนโทรลเลอร์ของตนเองซึ่งเชื่อมต่อผ่านไวไฟโดยตรงไปยังกูเกิล จากงานเปิดตัว ของกูเกิลที่ใช้ชื่อ GDC 2019 keynote กูเกิลยืนยังว่าคุณสมบัติกูเกิล แอสสิสแทนต์ จะมีอยู่ในแผงควบคุม ซึ่งจะค้นหาวิดีโอที่เกี่ยวข้องและเป็นประโยชน์ซึ่งเกี่ยวข้องกับเกมที่พวกเขากำลังเล่นอยู่โดยอัตโนมัติเมื่อกดปุ่ม

พัฒนาการ
--------

งานเปิดตัวสตาเดียอย่างเป็นทางการในช่วงเดือนมีนาคม ปี พ.ศ. 2562
Project Stream เป็นสัญญาณแรกที่กูเกิลได้ประกาศให้ความสนใจในผลิตภัณฑ์วิดีโอเกม ก่อนหน้านี้ ทางบริษัทเคยมีข่าวลือว่ากำลังทำโครงการเยติตั้งแต่ปี พ.ศ. 2559 Google ได้ว่าจ้างผู้บริหารอุตสาหกรรมเกมฟิลล์ แฮริสัน และได้รับการว่าจ้างจากผู้พัฒนาระหว่างกิจกรรมอุตสาหกรรมในปี พ.ศ. 2561 ความแตกต่างหลักของ Project Stream จากบริการที่ผ่านมาเช่น OnLive, GeForce Now และ PlayStation Now คือความสามารถในการทำงานในเบราว์เซอร์ Chrome บนเดสก์ท็อปใด ๆ  The service uses AMD Radeon graphics hardware.

กูเกิลประกาศให้บริการในเดือนตุลาคม พ.ศ. 2561 ต่อมาไม่นานได้เปิดคำเชิญไปยังผู้ทดสอบเบต้าด้วยการเข้าถึง  *Assassin's Creed Odyssey*  ผู้เล่นสามารถสมัครเพื่อเข้าถึงการทดสอบและผู้ที่มีความเร็วอินเทอร์เน็ตขั้นต่ำสามารถเล่นเกมได้ในเบราว์เซอร์โครม ผู้ที่เข้าร่วมจะได้รับสำเนาของเกมฟรีเมื่อเบต้าหมดอายุ

สตาเดียได้รับการประกาศอย่างเป็นทางการระหว่างคำปาศรัยสำคัญของกูเกิลในปี พ.ศ. 2562 ที่งาน Game Developers Conference เมื่อเดือนมีนาคม พ.ศ. 2562โดยที่ เจดย์ เรย์มอนด์ เป็นหัวหน้าผู้พัฒนา

เกม
---

ดูบทความหลักที่: รายชื่อวิดีโอเกมในสตาเดีย

การรับรอง
---------

### ก่อนวางจำหน่าย

ในช่วงเบต้าบริการได้รับการตอบรับในด้านบวกจากผู้ที่ร่วมการทดสอบอย่างเกินความคาดหมาย|Verge preview|Polygon preview|Ars T preview}} และทำให้การสตรีมเกมเป็นทางเลือกที่ใช้แทนเกมพีซีได้ ผู้ตรวจสอบรายงานว่าบริการสตรีมมิ่งมีความล่าช้าต่ำและให้ความรู้สึกราวกับว่ากำลังเล่นเกมในเครื่อง ทั้งนี้ ผลที่ได้รับย่อมขึ้นอยู่กับความเร็วของไวไฟและความละเอียดของหน้าจอ จากการทดสอบโดย*The Verge* หากใช้อินเทอร์เน็ตแบบมีสาย จะไม่มีปัญหาในเรื่องความลื่นไหลในการเล่นเกมเลย แต่จะมีการกระตุกบ้างหากใช้อินเทอร์เน็ตที่มีผู้ใช้มาก อย่างไรก็ตามแม้จะใช้การเชื่อมต่อผ่านสาย แต่สตรีมก็ไม่ได้มีความละเอียด 4K และบางครั้งก็ขาดหายบ้างเมื่อใช้การบีบอัดข้อมูล ผู้ร่วมทดสอบรายงานว่าจะได้รับประสบการณ์ที่ดีที่สุดหากใช้โครมบุ้ค พิเซล ของ กูเกิลเอง *Polygon* พบการบีบอัดเสียงของบริการที่เห็นได้ชัดเจน

*Ars Technica* ตั้งข้อสังเกตว่าลำดับการลงชื่อเข้าใช้ของ Project Stream นั้นง่ายกว่าบริการอื่น ๆ

อ้างอิง
-------

**บันทึกย่อ**

**อ้างอิง**

1. 1 2 3  Machkovech, Sam (ตุลาคม 9, 2018). "Google's Project Stream: That's really a full Assassin's Creed in my browser". *Ars Technica*. เก็บจากแหล่งเดิมเมื่อ ตุลาคม 11, 2018. สืบค้นเมื่อ มกราคม 1, 2019.
2. ↑  Tassi, Paul (January 11, 2023). "Here's Google Stadia's Exact Date And Time Of Death". *Forbes*.
3. ↑  "Stadia – Cloud Gaming from Google". *IONOS Digitalguide* (ภาษาอังกฤษ). สืบค้นเมื่อ 2022-08-19.
4. ↑  "Stadia Savepoint: June updates". *The Keyword*. Google. June 30, 2020. สืบค้นเมื่อ August 6, 2020.
5. ↑  Wilde, Damien (2020-12-16). "Google Stadia was now fully playable on iOS w/ web app". *9to5Google* (ภาษาอังกฤษแบบอเมริกัน). สืบค้นเมื่อ 2020-12-19.
6. ↑  "Free games on Stadia". *Stadia Help*. สืบค้นเมื่อ January 12, 2022.
7. ↑
8. ↑  Techno, Highly. "Google's Stadia Gaming Platform". *HighlyTechno*. Shubham. คลังข้อมูลเก่าเก็บจากแหล่งเดิมเมื่อ 2019-03-27. สืบค้นเมื่อ 20 March 2019.
9. 1 2 3 4  Leadbetter, Richard (March 19, 2019). "The big interview: Phil Harrison and Majd Bakar on Google Stadia (อังกฤษ)". *ยูโรเกมเมอร์*. สืบค้นเมื่อ March 19, 2019.
10. ↑  Bowers, Quintlyn (March 19, 2019). "Stadia's Wi-Fi Controller Looks Familiar, But Features Google Assistant (อังกฤษ)". *GameSkinny*. สืบค้นเมื่อ March 19, 2019.
11. ↑  Amadeo, Ron (ตุลาคม 1, 2018). "Google announces 'Project Stream'—a 'test' of game streaming in Chrome". *Ars Technica*. เก็บจากแหล่งเดิมเมื่อ ธันวาคม 25, 2018. สืบค้นเมื่อ มกราคม 1, 2019.
12. ↑  Takahashi, Dean (มกราคม 9, 2019). "Google's Project Stream cloud gaming will use AMD Radeon Graphics (อังกฤษ)". *VentureBeat* (ภาษาอังกฤษแบบอเมริกัน). สืบค้นเมื่อ มกราคม 13, 2019.
13. 1 2 3 4  Goslin, Austen (ตุลาคม 8, 2018). "Streaming Assassin's Creed Odyssey in Google Chrome is surprisingly great". *Polygon*. เก็บจากแหล่งเดิมเมื่อ ธันวาคม 17, 2018. สืบค้นเมื่อ มกราคม 1, 2019.
14. 1 2 3 4 5 6  Etienne, Stefan (ตุลาคม 8, 2018). "Google's Project Stream is a working preview of the future of game streaming". *The Verge*. เก็บจากแหล่งเดิมเมื่อ ธันวาคม 26, 2018. สืบค้นเมื่อ มกราคม 1, 2019.
15. ↑  Good, Owen S. (ธันวาคม 15, 2018). "Get free Assassin's Creed Odyssey on PC for testing Google's Project Stream (อังกฤษ)". *Polygon*. เก็บจากแหล่งเดิมเมื่อ ธันวาคม 23, 2018. สืบค้นเมื่อ มกราคม 1, 2019.
16. ↑  Wilde, Tyler (March 19, 2019). "Google announces Stadia, a game streaming service 'for everyone' (อังกฤษ)". *PC Gamer*. สืบค้นเมื่อ March 19, 2019.
17. ↑  Chalk, Andy (March 19, 2019). "Jade Raymond is heading Google's first-party game studio". *PC Gamer*. สืบค้นเมื่อ March 19, 2019.

ดูเพิ่ม
-------

* McLaughlin, Kevin; Efrati, Amir (กุมภาพันธ์ 7, 2018). "Google May Step Into Gaming With 'Yeti' Streaming Service (อังกฤษ)". *The Information*. สืบค้นเมื่อ กุมภาพันธ์ 22, 2019.
* Statt, Nick (มีนาคม 16, 2019). "Everything we think we know about Google's mystery gaming announcement (อังกฤษ)". *The Verge*. สืบค้นเมื่อ มีนาคม 16, 2019.


| * ด
* ค
* ก
กูเกิล และผลิตภัณฑ์จากบริษัท |
| --- |
| บุคลากรหลัก | เอริก ชมิดต์ (ผู้อำนวยการ) เซอร์เกย์ บริน (ผู้ร่วมก่อตั้ง ประธานฝ่ายเทคโนโลยี) แลร์รี เพจ (ผู้ร่วมก่อตั้ง ประธานฝ่ายผลิตภัณฑ์) |
| โฆษณา | แอดแมนิเจอร์ • แอดสเคป • แอดเซนส์ • แอดเวอร์ไทซิงโพรเฟสชันนัลส์ • แอดเวิดส์ • แอนะลิติกส์ • เช็กเอาต์ • ดับเบิลคลิก |
| การสื่อสาร | อะเลิตส์ • แคเลนเดอร์ • จีเมล • กรุ๊ปส์ • เควสชันส์แอนด์แอนเซอร์ส • ทรานสเลต • วอยซ์ • กูรู • ไดรฟ์ |
| ซอฟต์แวร์ | โครม • โครมโอเอส • เดสก์ทอป • เอิร์ธ • แกเจตส์ • จีเมลโมบายล์ • คีป • สเก็ตช์อัป • ทูลบาร์ |
| แพลตฟอร์ม | แอกเคาต์ • แอนดรอยด์ • แอปเอนจิน • แอปส์ • บิ๊กเทเบิล • กาจา • โคออป • ไฟล์ซิสเท็ม • เนทีฟไคลเอนต์ • โอเพนโซเชียล • เวฟเฟเดอเรชันโพรโทคอล |
| เครื่องมือพัฒนา | เอแจ็กซ์เอพีไอส์ • โค้ด • แกเจตส์เอพีไอ • จีเดตา • กูเกิลบอต • กุยซ์ • เว็บเซิร์ฟเวอร์ • เคเอ็มแอล • แมปรีดิวซ์ • พินอิน • สเก็ตช์อัปรูบี • ไซต์แมปส์ • ซัมเมอร์ออฟโค้ด • เทคทอล์ก • เว็บทูลคิต • เว็บไซต์ออปทิไมเซอร์ |
| เผยแพร่สารสนเทศ | บล็อกเกอร์ • บุ๊กมาร์กส • ด็อกส์ • ฟีดเบิร์นเนอร์ • แมปเมกเกอร์ • พาโนรามีโอ • ไซตส์ (จอตสปอต) • ยูทูบ |
| สืบค้น (เพจแรงก์) | เสิร์ชแอปพลิแอนซ์ • ออดิโออินเด็กซิง • บุ๊กเสิร์ช • โค้ดเสิร์ช • เดสก์ทอป • แฟสต์ฟลิป • ไฟแนนซ์ • กูก-411 • อิมเมจเสิร์ช • แผนที่ (สตรีตวิว) • นิวส์ • แพเทนตส์ • พรอดักต์เสิร์ช • สคอเลอร์ • ยูสเน็ต • วิดีโอ • วิดีโอ • เว็บเสิร์ช • วิเคราะห์: อินไซตส์ฟอร์เสิร์ช • เทรนดส์ • เว็บมาสเตอร์ไกด์ไลนส์ |
| ยุติการให้บริการ | แอนเซอรส์ • เบราว์เซอร์ซิงก์ • คลิกทูคอล • ดอดจ์บอล • กูเกิล ก็อกเกิล • ไลฟ์ลี • แมชอัปเอดิเตอร์ • โน้ตบุ๊ก • เพจครีเอเตอร์ • วิดีโอมาร์เก็ตเพลซ • เว็บแอกเซเลอเรเตอร์ • ออร์กัต • เวฟ • โนล • ไอกูเกิล • ไจกุ • เออร์ชิน • ละติจูด • ปีกาซา • ปีกาซาเว็บอัลบัมส์ • เกียส์ • ทอล์ก • รีดเดอร์ • พาวเวอร์มิเตอร์ • เบส • โค้ดเสิร์ช • เฟรนด์คอนเนกต์ • เฮลท์ • อิมเมจเลเบิลเลอร์ • แลปส์ • แพ็ก • เสิร์ชวิกิ • อัปเดตเตอร์ • สตาเดีย |
| อื่น ๆ | แอลฟาเบต • กูเกิลบอมบ์ • การตรวจพิจารณา • คำวิจารณ์ • กูเกิลไชน่า • กูเกิลดอตอ็อก • กูเกิลเพลกซ์ • ข่าวลวง • ไอ/โอ • เครื่องหมายการค้า • ลูนาร์เอกซ์ไพรซ์ • เวนเชอรส์ • วายฟาย • ไซต์ไกสต์ • กูเกิล ดูเดิล • เอ็กซ์ • กูเกิล ดีปไมด์ • แคลิโก |
| คำขวัญ: Don't be evil **เว็บไซต์**: Google.com |